يـــــــــلايم يــلايم       خـــــــــف لومك عليه
أنا حبي وغرامي       للهــــــــــادي ووصيه
------------------
يالما يخيّبــــــــــهم طــَلابه     طــــــلابه
والملتجــي بروضة أعتابه     أعـــــتابه

يتمنى ترب الجنـــة اترابه      اتـــــرابه
في چــــفه الكوثر    ما ينسى في المحشر     أحبابــــه     هي يا الله
والـــيَــرد المدينه    ويرد الجــــــنة يدخل      من بابه     هي يا الله
عـــــذولي اشعدَالك؟   وبـعـــدالك عــــــــــليه
أنا حبي وغــــرامي    للهــــــــــادي ووصيه
------------------
هارونه يا حيدر من موسى       من موسى
وعند الحرب انته طـاووسه      طــــاووسه
الهيبة والعزة نــــــــاموسه       نامـــــوسه
ذوَبنا في حـــــــــبه     الشرّف الكعبـــــــة     باشموسه    هي يا الله
ميخاف اوما يجزع      وما يعرف الرهبه      قاموســه    هي يا الله
تحــــــــب التـــحبه     مّــــــــنك آنا اشعـــليه
أنا حبي وغرامي       للهــــــــــادي ووصيه
------------------
مِنك نبينــــــه وانته منّــه      انته مــــنّه
يالواحـــــد اللي ما يتـثنى       يتثـنـــــــّى
تحلم عدويــــــنك بالجـنـة       بالــــجــنه
طول الدرب وياك    عاش الذي سمّــــاك     يا حيدر      هي يا الله
والى الله الوالاك     وعادى الذي عـاداك     يالجوهر     هي يا الله
خذ يحيدر سلامي      قلبي لك مـــــو إليـــــه
أنا حبي وغرامي       للهــــــــــادي ووصيه
------------------
كفرني ياللي بتكـــــفرني      كفــــرني
قولك ميسمن لا ما يغني      ما يغــني
حبي إلى الــــكرار جننّي      جـــــنّني
وش عرّفك بالحـــب     وأفعاله وآثاره     وآلامـــه     هي يا الله
مو كل من اللي هب     يتفهّم أســراره     واحكامه     هي يا الله
يا صاحي اشتعاتب     هالجنــــون اللي بيّـــه
أنا حبي وغرامي       للهــــــــــادي ووصيه
------------------
حبي إلى طه والحيــــــدر     والحـــيدر
قد ما قدرته اتلـــوم وأكثر    أو أكـــــثر
تلقى في قلبي حبهم يـكبر     ْلهمْ يــكبر
قبل الخلِق والــــذر     حبي لك اتفجر      يا حيدر    هي يا الله
واسمك قطع سـكر      بــلساني تتنثر      يمـشكر    هي يا الله
يقول اليقــــــــوله      وينســــــب اليبغي ليه
أنا حبي وغرامي       للهــــــــــادي ووصيه
------------------

